Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael on 13. päeva sõjas sestpeale,
kui islami terrorirühmad Hamas’i võimualusest Gaza’st
korraldasid veresauna Lõuna-Iisraeli asulates.
Briti peaminister Rishi Sunak kinnitas Londoni kõikumatut toetust
Iisraeli riigile.
Iraani Islamivabariik on ilmselt andnud oma käsilastele kogu Lähis-Idas
käsu valmistuda sõjaks.
~Iisrael on 13. päeva sõjas sestpeale,
kui islami terrorirühmad Hamas’i võimualusest Gaza’st
korraldasid veresauna Lõuna-Iisraeli asulates.
Iisraeli Kaitseväe õhujõud ja suurtükid annavad tihedas koostöös
Julgeolekuametiga ulatuslikke lööke terroritaristule
kogu Hamas'i võimualuses Gaza’s.
Pärast eraldi julgeolekubriifinguid,
sh Kaitseväe üksuste külastamist Gaza piiril täiemahulise rünnaku eel
lubas kaitseminister Yoav Gallant,
et Iisraeli kaitseaparaat teeb kõik vajaliku tagamaks,
et kõik selle sihid saavad täidetud.
Naasin just infotundidelt kõrgema ja madalama astme komandöridega.
Kohtusin ka sõduritega ja näen nende otsustavust ja võitlusvaimu,
sh üle kõige suurt innukust täita kõik, mida Kaitseväel vaja,
et anda otsustav löök Hamas’ile, kõrvaldada ta terroritaristu
ja täita ülesanded, mida peetakse vajalikuks.
Verine rünnak tabas meid pea kaks nädalat tagasi.
Selle rünnaku siht oli tappa naisi, lapsi ja vanureid ja võtta pantvange.
Neil oli ka teine siht: levitada seda teavet,
et Iisraeli kodanikud ei julgeks siin elada,
et õõnestada meie enesekindlust.
Olen viinud sõdureid lahingusse 45 aastat.
Vastutan kaitseaparaadi eest.
Vastutasin selle eest need 2 nädalat, sh nende ränkade juhtumite ajal,
ja vastutan võidule juhtimise eest.
Tuleb pikk lahing, raske lahing.
Oleme täpsed, teravad, surmavad, ja (võidul) on oma hind.
Kuid hinnast hoolimata tahame täita oma ülesande tervenisti.
Põhjas jätkasid Iraani käsilane Hezbollah’
ja sellega seotud palestiina terrorirühmad
üle piiri tulelööke, hoogustades tankitõrje-, suurtüki- ja raketituld
asulate ja Kaitseväe positsioonide pihta,
millele Kaitsevägi vastas suurtüki- ja õhulöökidega
Hezbollah’ militaartaristu pihta.
Iga Hezbollah’ rünnak Iisraeli vastu saab meilt tugeva vastuse.
Meie väed on ikka jõulised, valvsad ja tähelepanelikud Põhja väejuhatuses.
Kindral Hagari kinnitas ka, et jätkuva operatsiooniga valmistatakse pinnast
nii Iisraelis endas kui terrorist kihavas Gaza’s.
Sõjavälja puhastamise operatsioon pole veel lõppenud,
Gaza’ga piirnevat ala peetakse endiselt lahinguväljaks, sõjatsooniks,
kammime seda veel läbi, otsime ja kontrollime.
Eile püüdsime Gaza poole suunduva kurnatud terroristi.
Vahistasime ta, ja hetkel kuulavad meie väed teda üle.
Peame puhastama selle ala terroristidest.
Kaitseväe esindaja edastas ka viimased andmed Kaitseväe ohvrite
ja islamistliku Hamas’i terrorirühma poolt kurjal kombel Gaza’sse viidud
pantvangide kohta.
Tänase seisuga oleme peredele teatanud 306 langenud sõdurist
ja 203 pantvangist.
Tunneme peredele kaasa ja embame neid sel raskel ajal.
Tahan selgitada pantvangide arvu ja keskenduda sellele küsimusele,
millele koondame kõik pingutused -
peame seda oluliseks ja riiklikult prioriteetseks.
Tuleb rõhutada, et Jeruusalemm teeb tihedat koostööd
USAga, Suurbritanniaga, Saksamaaga ja teiste riikidega,
kelle kodanikud röövis Hamas 7. oktoobri rünnakus,
milles tapeti halastamatult 1400 enamasti eraisikut,
ja üle 3900 said eri raskusega haavu.
Ja ehkki Jeruusalemma juhtkond
mõistab palestiina oletatavalt kõrvaliste elanike häda Gaza’s
hoolimata tõigast, et nad valisid demokraatlikult Hamas’i võimule
ses enklaavis aastal 2006, lubab Iisrael humanitaariabi sellele alale
läbi Egiptuse Rafa piiripunkti.
Pantvangide osas selgitasin president Biden’ile kolme asja:
esiteks, nõudsin pantvangide tagastamist, ja töötame koos
nende tagastamise nimel kõikide vahendite abil.
Teiseks, kuni nad pole tagastatud,
nõuame Punase Risti külastusi meie pantvangide juurde.
Kolmandaks, me ei luba toidu- ja arstiabi oma maa-alalt Gaza’sse.
Netanyahu tänas ka Biden’it,
et too külastas Iisraeli ja lubas anda kõiki vajalikke vahendeid,
mida Kaitsevägi vajab kaitsesõjaks provotseerimata rünnaku järel,
mille teostas Hamas Hezbollah’ ja selle Iraani peremeeste käsul.
Esimest korda on USA president külastanud Iisraeli sõja ajal.
Rääkisin temaga õudustest, mis meid tabasid,
kaotusevalust ja kurbusest, mis meid kõiki puudutab, me sõdurite vaprusest,
me kodanike julgusest ja me sisemisest ühtsusest.
Visiidi ajal saavutasime tuntava, enneolematu sõjalise abi
Iisraeli riigile, sh abi, mis veelgi tugevdab me sõjalist võimekust.
Peaminister Benjamin Netanyahu tervitas ka Briti peaministrit
Rishi Sunak’it Jeruusalemmas, kus viimane väljendas Ühendkuningriigi
kõikumatut toetust Iisraeli riigile.
Peaminister, tänan teid soojade sõnade ja hea vastuvõtu eest Iisraelis.
Kahju vaid, et olen siin nii kohutaval põhjusel.
Viimase 2 nädalaga on see maa kogenud seda,
mida ei peaks kannatama ükski maa, ükski rahvas,
kõige vähem veel Iisrael, mis on kogenud kõige õudsemaid olukordi,
vägivalla ja terrorismi tonti igal oma olemasolu päeval.
Ja tahan avaldada sügavat kaastunnet briti rahva poolt ja rõhutada,
et toetame täiesti Iisraeli õigust end kaitsta
rahvusvahelise õiguse kohaselt - rünnata Hamas’i,
tuua tagasi pantvangid, heidutada edasiste sissetungide eest
ja tugevdada oma julgeolekut pikas plaanis.
Netanyahu omalt poolt kinnitas,
et sõda Hamas’iga pole üksnes Iisraeli võitlus.
See pole mitte vaid meie,
vaid kogu tsiviliseeritud maailma võitlus.
See on Iisraeli võitlus, see on tänapäeva araabiamaade võitlus,
see on lääne tsivilisatsiooni võitlus.
See on vaba maailma võitlus tuleviku pärast.
Meil on siin kaks jõudu.
Üks on kurjuse telg, mida juhib Iraan läbi Hezbollah’,
Hamas’i ja teiste, mis tahab viia Lähis-Ida tagasi keskaega,
ikke, sõja, orjuse ja hävingu aega,
teine jõud on aga progressi ja inimsuse jõud,
mis tahab lükata Lähis-Ida rahu ja heaolu maailma.
Olime selle rahu laiendamise äärel,
ja selle käigu ärahoidmine oli üks selle aktsiooni põhjusi.
Peame seda vastustama, peame võitma, ennekõike peame võitma.
Nagu Iisraeli peaminister mainis,
on kõnelused Iisraeli-Saudi suhete taastamiseks seisma pandud.
Ent vastupidiselt viimastele vaenutegevushoogudele
tunduvad Saudi Araabia Kuningriigi avaldused lahjendatud
võrreldes Iisraeli-vastase retoorikaga enamikult islamiriikidelt,
kel kindlasti pole süümepiinu
Hamas’i poolt Lõuna-Liibanonis toimepandud veresauna pärast,
nagu täheldati Islami Koostöö Organisatsiooni viimasel kohtumisel,
mis peeti eile.
Rõhutame vajadust tõsise ja ühise pingutuse järele
leevendada humanitaarolukorda
ja lõpetada kannatused Gaza’s, nõudes haavatute evakueerimist
ning luues humanitaarkoridorid arsti- ja muu abi kohaletoimetamiseks.
Erinevalt Saudi Araabia Kuningriigi mõõdukatest avaldustest
teeb peamine sõjaõhutaja - Iraani Islamivabariik - väsimatult tööd,
et demoniseerida Iisraeli ja koguda toetust tema vastu.
Väljendan kaastunnet
kõikidele palestiina elanikele ja vastupanujõududele ning rõhutan,
et seda kuritegu sooritatakse käsikäes sionistliku moodustise varisemisega,
mis toimus laupäeval, 7. okt. suure vastupanuoperatsiooni toimel.
Ent USA püüab taaselustada varisenud sionistlikku moodustist,
pidades sõda tsivilistide vastu.
Pean vajalikuks, et islamimaad kehtestaks poliitilised
ja infotehnoloogilised sanktsioonid sionistlikule moodustisele.
Üleskutsega ühtsele islamlikule Iisraeli-vastasele lähenemisele
käskis Teherani tippdiplomaat,
kelle riik käsutab kümneid käsilasi, kes õhutavad terrorit kogu regioonis,
ilmselt valmistuda kõikehõlmavaks sõjaks regioonis.
Üksnes täna hommikul täheldati kolme rünnakut USA-juhitud alliansi
baasidele Süürias ja Iraagis,
ja Iraani käsilane Kataib Hezbollah lubas neid (rünnakuid) hoogustada.
Ka Jeemenis on Iraani käsilane Ansar Allah,
mille Biden’i valitsus kõrvaldas terroriühingute nimekirjast
vähem kui nädal pärast ametisse asumist 2021. a.,
juba teatanud kõikide hõimude kutsumisest väkke,
mille hutid on võtnud oma käsu alla Iraani rahade abil.
Tänan vaatamast TV7 Iisraeli Uudiseid!
Kutsun teid paluma rahu Jeruusalemmale ja päästet Iisraelile!
Ja kui meie päevauudised on teile õnnistuseks
ja te tahate aidata meil kanda nende tootmise kulusid,
kuna TV7 Iisraeli stuudio töö on 100%liselt annetuspõhine,
võite teha annetuse meie võrgulehelt www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais TV7 uudistes.
Seniks šalom Jeruusalemmast!
Tõlge: Sulev Kivastik